Philéas Lebesgue

Philéas Lebesgue  (1869-1958)
vignette|Buste à Philéas Lebesgue pèr Jacques Gestalder - Bieuvais
Philéas Lebesgue, écrivain françoès l'est né à L'Neuville-Weu (La Neuville-Vault in françoès) dimpré d'Bieuvais (Beauvais in françoès), din l'Oèse, au 26 ed novimbe 1869, pi mort din ch'minme poèyi au 11 d'octobe 1958.

Biographiye

El Thèse ed doctorat à François Beauvy, soutnuye in 2003 àl univarsitè d'Péris-Nantèarre, al o démuchéye el viye pi ch'l ouvrage à Philéas Lebesgue (vir toute àch preupos da l'bibliografiye).
Philéas Lebesgue i cminché es viye littéraire in écrivant des poinmes in françoès mais itou in picard. D'abord dimpré dech mitan symbolisse, i publiye es prumiére plaqhéte Décidément in 1891. Il est trébin inspirè par el Fanme (avec un'n majuscule). Nè da l'fèarme ed ses pére et mére, il o itou tè inspirè par el nature, ech traveil del tèarre pi chés machènes agricoles , un brin à l'mingnére d'esn inmi Emile Verhaeren qu'o publiè in 1993 Les Campagnes hallucinées. Chl ésotérisme poétique est peursint cheu li da quéques ercueils conme Les Miroirs du Temple (Paris, Ed. de Psyché, Heugel, 1933, 77 p.) et Le Jardin des Ombres, (Paris, Ed. de La Caravelle, 1934, 92 p.), ginre qui l'rapprochro d'Oscar Milosz. Il apprind ch'berton pi écrit quéques poinmes da cheule langue, si bin qu'il est foèt druide d'honneur deg "Gorsedd des bardes de Bretagne" in 1928 par chés poètes bertons Yves Berthou pi François Jaffrennou dit Taldir. 
Auteu d'romans, d'drames, ed canchons, Philéas Lebesgue il o tè tchurieu d'chés langues. In déhors def françoès pi dep picard, ses langues maternelles, il o étudiè vingt et un'n langues. I szé parleut mie mais i pouveut szé lire pi in écrire pusieurs. Dré 1896, il est rédacteu ach Mercure de France pou chés "Lettes portugaises" pi cho dusqu'in 1951, pi itou d'chés "Lettes norvégiennes" momintanémint in 1897, d'chés "Lettes néo-grécques" dré 1899, d'chés "Lettes yougoslaves" in 1917.  
Philéas Lebesgue, in déhors d'es prope oeuve littéraire il o tè un passeu d'el littérature orzinne. Traducteu d'oeuves portudjaises, espingnoles, néo-grecques, serbo-croates, il o tâchè moèyin d'foère connoète in France des oeuves inconnuyes. In 1928, il o tè ch'prumier traducteu, in collaboration aveuc Manoel Gahisto, del grande oeuve nationale brésilienne ed José de Alencar, Iracéma (Paris, Ed. Gédalge, 1928, 132 p.)
Il o écrit dz artics pou pus ed 200 rvuyes dont quéqu'eunes orzinnes. Din l'Oèse, il o tè éditorialisse deq quotidien La République de l'Oise, ed L'Oise libérée d'Bieuvais, pi il o itou écrit pou L'Hebdomadaire picard pi Le Bonhomme picard ed Grandvilliers.

Chés prix littéraires

 Il o té récompinsè par el Académiye Goncourt aveuc ech "Legs Geffroy-Longchampt" in 1939 (pinsion annuelle).

 Il o ieu troés prix del Académiye françoèse : "Prix Jules Janin" in 1920, "Prix Georges Dupau" in 1950, pi "Prix d'académie" in 1956 pou Mes Semailles.

Bibliografiye

 37 ercueils ed poinmes, 18 romans, drames, contes ou nouvéles, 13 essais ou lives ed filologiye pi d'histoère, 21 traductions  (tout seu ou in collaboration surtout aveuc Manoël Gahisto). Por in sawouèr plus, vir p.655-660 d'el thèse ed doctorat à François Beauvy in réf. in bos d'cheule page.

Lives in picard
 Ein acoutant l'Cloque de l'Toussaint, Rédriyes picardes, Grandvilliers (Oise), imprimerie de "L'Hebdomadaire picard", 1939, 46 p.
 Poèmes et contes brayons, ramonchlès par François Beauvy, publication posthume, Beauvais, CDDP de l'Oise, coll. Eklitra, 1986, 85 p.  
 Grammaire picard-brayonne, présintèye par René Debrie pi François Beauvy, publication posthume, Amiens, imprimerie Couthon, 1984, 63 p. 

Ercueils ed poinmes in françoès
Y o 37 ercueils, soèt 1600 poinmes.
El mitan, 800 poinmes coèsis par André Matrat il ont tè rééditès sous ch'tite :
Oeuvres poétiques, Méru (Oise), Ed. du Thelle, 1950-1952, 1500 p. in 3 tomes. 

Quéques essais parmi d'eutes 
<small>
 Les Lois de la parole, "Essai de synthèse phonétique", 1899, 16 p.
 Le Portugal littéraire d'aujourd'hui, 1904, 64 p.
 L'Au-delà des grammaires, 1904, 314 p.
 Aux fenêtres de France, "Essai sur la formation du goût français", 1906, 93 p.
 La Grèce littéraire d'aujourd'hui, 1906, 84 p.
 Le Pèlerinage à Babel - Voyage d'un indigène de Counani à la recherche de la langue parfaite, 1912, 167 p.
 La République portugaise, 1914, 387 p.
 La Pensée de Rabindranath Tagore, 1927, 35 p.
 Paroles devant le soleil, 1932, 39 p.
 L'Héritage intellectuel de Virgile au Portugal et en France, 1932, 30 p.
 Mes semailles, réédition de chapitres  de L'Au-delà des grammaires, Aux fenêtres de France et Paroles devant le soleil, choix fait par Camille Belliard, avec le poème "Mes semailles" qui donne le titre et le poème "L'homme total" terminant le livre, Blainville-sur-Mer (Manche), 1955, 365 p.

Chés romans
 Le Sang de l'autre, 1901, réédité en 1949, 1967, en 2010 par Ed. du Trotteur ailé.
 Destin, journal d'une femme, 1903, réédité en 1904, 1934, 1990.
 La nuit rouge, 1905, (traduit en espagnol par Cesar A. Comet en 1925), réédité en 1946, 1987.
 Les charbons du foyer, 1909.
 Outre-Terre, aventures dans l'invisible, (science fiction), 1909, traduit en espagnol par Cesar A. Comet en 1925).
 Kalochori - Roman crétois 1928, réédité in 1969 par L'Amitié par le livre. 
 Eugamistes (Science fiction), 1931.

Quéques tragédiyes pi dranmes
 La Tragédie du Grand-Ferré, en vers, 1892.
 Thomas Becket, en vers, inédit.
 Le Rachat de Prométhée, poème dramatique, 1947.

Quéques traductions in françoès 
 Le Songe d'enfer, suivi de La Voie de paradis de Raoul de Houdenc, poèmes du XIIIe siècle, 1908.
 Les Perses de l'Occident, drame de Sotiris Skipis, traduit du néo-grec, 1917.
 Le Roman d'Amadis de Gaule, "Reconstitution du roman portugais du XIIIe siècle" par  Affonso Lopes-Vieira, 1924.

vignette|François Beauvy (Société des Amis de Philéas Lebesgue) dirige unne visite publique dins l' majon à Philéas Lebesgue, l' 2 d' eut 2012.
 Notes pi référinches 

 François Beauvy, Philéas Lebesgue et ses correspondants en France et dans le monde de 1890 à 1958, thèse de doctorat soutenue le 1er mars 2003, université Paris- Nanterre, publiée en 2004, Beauvais, Awen, 674 p., directrice de recherche : Colette Becker, professeur des universités.
 François Beauvy, Le Paysage dans l'œuvre poétique de Philéas Lebesgue, mémoire de DEA, université de Picardie, publié en 1995, Ed. Société des Amis de Philéas Lebesgue, 150 p.
 Pierre Garnier, Philéas Lebesgue Poète de Picardie, Éklitra, 1967, 43 p.

 Loïens intarnètes 
 vir édzeur youtube : Maristér classe III : Philéas Lebesgue https://www.youtube.com/watch?v=Lc69DxMmdL8
 Présintachon d' Philéas Lebesgue pèr François Beauvy (pdf)
 Biltin d'chés cousses éd Philéas Lebesgue

Catégorie:Écrivin‎
Catégorie:Dramaturge
Catégorie:Poète in picard
Catégorie:Écrivin in picard